Erdo‘g‘onning bosh harbiy maslahatchisi to‘ntarishga aloqadorlikda gumon qilinib, qo‘lga olindi

Turkiya prezidentining bosh harbiy maslahatchisi Ali Yaziji davlat to‘ntarishiga urinishga aloqadorlikda gumon qilinib, qo‘lga olindi. Bu haqda CNN Turk telekanaliga tayanib, “RIA Novosti” xabar bermoqda.

Oldinroq Injirlik harbiy bazasi boshlig‘i general Bekir Erjon Van shunday ayb bilan hibsga olingandi. Hozirga qadar Turkiyada davlat to‘ntarishiga aloqadorlikda gumon qilinib qamoqqa olinganlar soni 6 mingdan oshgani bildirilmoqda.